NÁRODNÁ RADA SLOVENSKEJ REPUBLIKY

VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 1244/2022

**1026a**

# Informácia

**o výsledku prerokovania** **vládneho návrhu zákona o dani z výhody získanej v dôsledku osobitnej situácie na trhu s ropou a o zmene a doplnení niektorých zákonov (tlač 1026) vo výboroch Národnej rady Slovenskej republiky v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Národná rada Slovenskej republiky uznesením č. 1469 zo dňa 19. mája 2022 rozhodla, že prerokuje vládny návrh zákona v ****skrátenom legislatívnom konaní****.

Národná rada Slovenskej republiky uznesením č. 1695 zo dňa 5. októbra 2022 pridelila v**ládny** návrh zákona o dani z výhody získanej v dôsledku osobitnej situácie na trhu s ropou a o zmene a doplnení niektorých zákonov (tlač 1026) ****(prostredníctvom skráteného legislatívneho konania)**** týmto výborom Národnej rady Slovenskej republiky:

* Výboru Národnej rady Slovenskej republiky pre financie a rozpočet,
* Ústavnoprávnemu výboru Národnej rady Slovenskej republiky,
* Výboru Národnej rady Slovenskej republiky pre hospodárske záležitosti.

Určila zároveň Výbor Národnej rady Slovenskej republiky pre financie a rozpočet ako gestorský výbor a lehotu na prerokovanie predmetného vládneho návrhu zákona v druhom čítaní vo výboroch.

**I.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona o rokovacom poriadku Národnej rady Slovenskej republiky).

**II.**

K predmetnému vládnemu návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť**

* **Výbor** Národnej rady Slovenskej republiky **pre hospodárske záležitosti** (uzn. č. **343** zo dňa 5. októbra 2022)

1. **Ústavnoprávny výbor o návrhu nerokoval,** pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný.
2. **Výbor** Národnej rady Slovenskej republiky **pre financie a rozpočet** **neprijal platné uznesenie**, nakoľko **návrh uznesenia nezískal podporu potrebnej nadpolovičnej väčšiny prítomných poslancov** podľa § 52 ods. 4 zákona Národnej rady Slovenskej republiky č. 350/1996 Z. z. o  rokovacom poriadku Národnej rady Slovenskej republiky v znení neskorších predpisov;

**III.**

Návrh spoločnej správy **o výsledku prerokovania** **vládneho návrhu zákona o dani z výhody získanej v dôsledku osobitnej situácie na trhu s ropou a o zmene a doplnení niektorých zákonov (tlač 1026)** **vo výboroch Národnej rady Slovenskej republiky v druhom čítaní** prerokoval Výbor Národnej rady Slovenskej republiky pre financie a rozpočet na 104. schôdzi výboru dňa 5. októbra 2022. Spoločná správa výboru **nebola schválená,** keďže návrh nezískal súhlas potrebnej väčšiny členov výboru.

Predseda Výboru Národnej rady Slovenskej republiky pre financie a rozpočet poverilposlanca Národnej rady Slovenskej republiky **Mariána Viskupiča**, aby na schôdzi Národnej rady Slovenskej republiky informoval o výsledku prerokovania **vládneho návrhu zákona o dani z výhody získanej v dôsledku osobitnej situácie na trhu s ropou a o zmene a doplnení niektorých zákonov (tlač 1026)** vo  výboroch Národnej rady Slovenskej republiky a zároveň, aby plnil úlohy spravodajcu k uvedenému návrhu.

Bratislava 5. október 2022

**Marián Viskupič, v.r.**

**predseda**

**Výbor NR SR pre financie a rozpočet**